# Úradný vestník C 428A/11.

| | ISSN 1977-1037 |
| --- | --- |
| Úradný vestník
  Európskej únie | C 428A |
| | |
| Slovenské vydanie | Informácie a oznámenia | Ročník 6311. decembra 2020 |

ISSN 1977-1037

Úradný vestník

Európskej únie

C 428A

Slovenské vydanie

Informácie a oznámenia

Ročník 6311. decembra 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2020/C 428 A/01 | Generálny sekretariát — Uverejnenie oznámenia o voľnom pracovnom mieste na pozíciu člena výboru pre kontrolu regulácie v platovej triede AD 14 (hlavný poradca) — (Zamestnanie dočasného zamestnanca podľa článku 2 písm. a) Podmienok zamestnávania ostatných zamestnancov) — COM/2020/10398 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2020/C 428 A/01

Generálny sekretariát — Uverejnenie oznámenia o voľnom pracovnom mieste na pozíciu člena výboru pre kontrolu regulácie v platovej triede AD 14 (hlavný poradca) — (Zamestnanie dočasného zamestnanca podľa článku 2 písm. a) Podmienok zamestnávania ostatných zamestnancov) — COM/2020/10398

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 11.12.2020 | SK | Úradný vestník Európskej únie | CA 428/1 |
| --- | --- | --- | --- |

11.12.2020

SK

Úradný vestník Európskej únie

CA 428/1

---

Generálny sekretariát

Uverejnenie oznámenia o voľnom pracovnom mieste na pozíciu člena výboru pre kontrolu regulácie v platovej triede AD 14 (hlavný poradca)

(Zamestnanie dočasného zamestnanca podľa článku 2 písm. a) Podmienok zamestnávania ostatných zamestnancov)

COM/2020/10398

(2020/C 428 A/01)

Kto sme

Výbor pre kontrolu regulácie (Regulatory Scrutiny Board – RSB) bol zriadený v roku 2015 rozhodnutím predsedu Európskej komisie (1), ktoré bolo naposledy zmenené v roku 2020 (2). RSB prispieva k politike Európskej komisie v oblasti lepšej právnej regulácie, a to prostredníctvom kontroly kvality posúdení vplyvu, hodnotení ex post, kontroly vhodnosti a vydávania stanovísk k súvisiacim návrhom správ. Texty predkladané výboru pre kontrolu regulácie sa vypracúvajú a prerokúvajú prevažne v angličtine.

RSB má šesť členov a predsedu. Členovia RSB pracujú pre výbor na plný pracovný čas. Traja členovia RSB sa prijímajú z prostredia mimo útvarov Komisie, zatiaľ čo zostávajúci traja sa vyberajú a vymenúvajú v rámci Európskej komisie. Externí členovia výboru sú vyberaní na základe ich preukázanej akademickej odbornosti, ktorú majú v oblasti posudzovania vplyvu, hodnotenia ex post a všeobecnej regulačnej politiky a ktorá zahŕňa makroekonómiu, mikroekonómiu, ako aj sociálne a environmentálne politiky.

Všetci členovia RSB pracujú pre výbor na plný pracovný čas a ich funkčné obdobie je tri roky bez možnosti predĺženia. Toto obdobie možno v prípade potreby výnimočne predĺžiť najviac o jeden rok, aby bola zabezpečená kontinuita činnosti výboru, vyvážený pomer interných a externých členov alebo jeho plná kapacita v čase mimoriadne vysokého pracovného zaťaženia. Všetci členovia RSB sú administratívne pričlenení ku Generálnemu sekretariátu Európskej komisie. Vzťahujú sa na nich Podmienky zamestnávania ostatných zamestnancov Európskej únie (PZOZ) (3) a kódex Európskej komisie upravujúci dobrý úradný postup. Uvedenými právnymi úpravami sa stanovujú prísne pravidlá týkajúce sa etiky, dôvernosti a konfliktu záujmov, ktoré sú osobitne relevantné a dôležité vo vzťahu k činnostiam RSB. V súlade s PZOZ môže člen výboru počas svojho pôsobenia vykonávať publikačnú činnosť, pokiaľ to nemá vplyv na jeho funkciu.

Čo ponúkame

Náročnú funkciu člena výboru pre kontrolu regulácie s týmito osobitnými pracovnými úlohami:

| — | posudzovať kvalitu predložených správ o hodnotení a kontrol vhodnosti existujúcich politík a posúdení vplyvu, ktoré boli vypracované na podporu nových politických iniciatív Komisie, |
| --- | --- |

—

posudzovať kvalitu predložených správ o hodnotení a kontrol vhodnosti existujúcich politík a posúdení vplyvu, ktoré boli vypracované na podporu nových politických iniciatív Komisie,

| — | prispievať k príprave stanovísk k predloženým posúdeniam vplyvu, hodnoteniam a kontrolám vhodnosti a k príprave odporúčaní, ako by sa mohli vylepšiť, |
| --- | --- |

—

prispievať k príprave stanovísk k predloženým posúdeniam vplyvu, hodnoteniam a kontrolám vhodnosti a k príprave odporúčaní, ako by sa mohli vylepšiť,

| — | pod vedením predsedu poskytovať poradenstvo jednotlivým útvarom Komisie, pokiaľ ide o uplatňovanie a výklad príslušných usmernení pri obzvlášť náročných posúdeniach/hodnoteniach a pokiaľ ide o metodické otázky, ak je to relevantné. |
| --- | --- |

—

pod vedením predsedu poskytovať poradenstvo jednotlivým útvarom Komisie, pokiaľ ide o uplatňovanie a výklad príslušných usmernení pri obzvlášť náročných posúdeniach/hodnoteniach a pokiaľ ide o metodické otázky, ak je to relevantné.

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a spĺňať tieto výberové kritériá:

Osobnostné vlastnosti

| — | Vynikajúce ústne a písomné komunikačné zručnosti, aby dokázal efektívne a plynule nadväzovať pracovné vzťahy, komunikovať a spolupracovať s internými a externými zúčastnenými stranami, ako aj reprezentovať Komisiu na externých fórach. |
| --- | --- |

—

Vynikajúce ústne a písomné komunikačné zručnosti, aby dokázal efektívne a plynule nadväzovať pracovné vzťahy, komunikovať a spolupracovať s internými a externými zúčastnenými stranami, ako aj reprezentovať Komisiu na externých fórach.

Technické zručnosti a skúsenosti

| — | Špecifická odbornosť v jednej alebo vo viacerých týchto oblastiach: makroekonómia, mikroekonómia, sociálna politika a environmentálna politika. |
| --- | --- |

—

Špecifická odbornosť v jednej alebo vo viacerých týchto oblastiach: makroekonómia, mikroekonómia, sociálna politika a environmentálna politika.

| — | Overené znalosti a kompetencie, pokiaľ ide o postupy a metodiky v oblasti regulačnej politiky, posudzovania vplyvu alebo hodnotenia ex post, podložené solídnymi akademickými výsledkami, najmä relevantnou publikačnou činnosťou. |
| --- | --- |

—

Overené znalosti a kompetencie, pokiaľ ide o postupy a metodiky v oblasti regulačnej politiky, posudzovania vplyvu alebo hodnotenia ex post, podložené solídnymi akademickými výsledkami, najmä relevantnou publikačnou činnosťou.

| — | Veľmi dobré znalosti politík EÚ a rozhodovacích procesov EÚ vrátane politiky Komisie v oblasti lepšej právnej regulácie. |
| --- | --- |

—

Veľmi dobré znalosti politík EÚ a rozhodovacích procesov EÚ vrátane politiky Komisie v oblasti lepšej právnej regulácie.

Riadiace/poradenské schopnosti na vysokej úrovni

| — | Výrazné analytické zručnosti a veľmi dobrá schopnosť strategického uvažovania. |
| --- | --- |

—

Výrazné analytické zručnosti a veľmi dobrá schopnosť strategického uvažovania.

| — | Veľmi dobré koordinačné zručnosti. |
| --- | --- |

—

Veľmi dobré koordinačné zručnosti.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny. Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. (Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.)

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  a) | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac; |
| --- | --- | --- |

—

Vysokoškolské vzdelanie alebo diplom: Uchádzači musia mať:

a)

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac;

| b) | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky. Táto ročná odborná prax nemôže byť zahrnutá do postgraduálnej odbornej praxe požadovanej ďalej v texte. |
| --- | --- |

b)

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky. Táto ročná odborná prax nemôže byť zahrnutá do postgraduálnej odbornej praxe požadovanej ďalej v texte.

| — | Odborná prax: Uchádzači musia mať aspoň 15-ročnú postgraduálnu odbornú prax (4) na pozícii, na ktorej sa vyžaduje uvedené vzdelanie. |
| --- | --- |

—

Odborná prax: Uchádzači musia mať aspoň 15-ročnú postgraduálnu odbornú prax (4) na pozícii, na ktorej sa vyžaduje uvedené vzdelanie.

| — | Poradenské skúsenosti: V rámci uvedenej odbornej praxe musia mať uchádzači aspoň päť rokov skúseností vo vysokej poradnej funkcii (5), ktoré by sa mali týkať oblasti súvisiacej s ponúkanou pozíciou. |
| --- | --- |

—

Poradenské skúsenosti: V rámci uvedenej odbornej praxe musia mať uchádzači aspoň päť rokov skúseností vo vysokej poradnej funkcii (5), ktoré by sa mali týkať oblasti súvisiacej s ponúkanou pozíciou.

| — | Jazyky: Uchádzači musia dôkladne ovládať jeden z úradných jazykov Európskej únie (6) a uspokojivo ovládať ďalší z nich. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku. |
| --- | --- |

—

Jazyky: Uchádzači musia dôkladne ovládať jeden z úradných jazykov Európskej únie (6) a uspokojivo ovládať ďalší z nich. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku.

| — | Veková hranica: Uchádzači nesmú mať počas trojročného mandátu dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (7)]. |
| --- | --- |

—

Veková hranica: Uchádzači nesmú mať počas trojročného mandátu dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (7)].

Výber a vymenovanie

Úspešného uchádzača vyberie Európska komisia v súlade s postupmi, ktoré uplatňuje pri výbere zamestnancov a ich prijímaní do pracovného pomeru (pozri aj Compilation Document on Senior Officials Policy – Prehľadný dokument o politike týkajúcej sa úradníkov vo vyššej platovej triede (8)).

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikovaniu uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie (ďalej len „poradný výbor“) pre vymenúvanie. Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie člena výboru pre kontrolu regulácie.

Uchádzači uvedení v užšom výbere poradného výboru absolvujú pohovor s príslušným členom Komisie zodpovedným za lepšiu tvorbu práva (9).

Na základe týchto pohovorov Európska komisia prijme rozhodnutie o vymenovaní.

Z praktických dôvodov a s cieľom ukončiť výberové konanie v záujme uchádzačov, ako aj predmetnej inštitúcie čo najrýchlejšie, sa výberové konanie uskutoční iba v anglickom a/alebo vo francúzskom jazyku (10).

Až do udelenia osobnej bezpečnostnej previerky zo strany príslušného členského štátu a do ukončenia postupu bezpečnostnej previerky s brífingom, ktorý podľa právnych predpisov vyžaduje riaditeľstvo Európskej komisie pre bezpečnosť, nebude mať uchádzač prístup k dôverným informáciám EÚ so stupňom utajenia CONFIDENTIEL UE/EU CONFIDENTIAL alebo vyšším, ani sa nebude zúčastňovať na žiadnych zasadnutiach, na ktorých sa o týchto utajovaným informáciách EÚ bude rokovať.

Rovnosť príležitostí

Európska komisia uplatňuje politiku rovnakých príležitostí a nediskriminácie v súlade s článkom 1d služobného poriadku.

Podmienky zamestnania

Plat a podmienky zamestnania sú stanovené v služobnom poriadku.

Úspešný uchádzač bude prijatý do pracovného pomeru ako dočasný zamestnanec v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2. Ide o dočasné pôsobenie v trvaní troch rokov s možnosťou výnimočného predĺženia o obdobie najviac jedného roka.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Brusel, Belgicko, kde má výbor pre kontrolu regulácie sídlo.

Pracovné miesto je voľné od 1. apríla 2021.

Nezávislosť a vyhlásenie o záujmoch

Od hlavného poradcu sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie vám bude doručený e-mail: o potvrdení registrácie prihlášky. Ak nedostanete potvrdzujúci e-mail:, znamená to, že prihláška nebola zaregistrovaná!

Priebeh spracovania vašej prihlášky nemožno sledovať online. O stave vašej prihlášky vás bude Európska komisia informovať priamo.

V prípade záujmu o ďalšie informácie a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 22. januára 2021 o 12.00 hod. (poludnie) bruselského času. Po tomto dátume už registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už registrácia nebude možná. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca jednotlivých výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný. Akákoľvek otázka sa musí adresovať sekretariátu príslušnej komisie.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (11). Týka sa to najmä dôverného charakteru a bezpečnosti takýchto údajov .

---

(1)  Rozhodnutie C(2015) 3263 z 19. mája 2015 o zriadení nezávislého výboru pre kontrolu regulácie.

(2)  Rozhodnutie P(2020) 2 z 23. januára 2020 o nezávislom výbore pre kontrolu regulácie.

(3)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(4)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na polovičný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé dané obdobie sa môže započítať iba raz.

(5)  Uchádzači by mali v prípade všetkých rokov, počas ktorých nadobudli prax v poradnej funkcii, uviesť vo svojom životopise tieto údaje: 1. názov a náplň zastávaných funkcií; 2. konkrétnu oblasť pôsobnosti spolu s informáciou o tom, ktorej úrovni v rámci danej organizácie bola funkcia priradená (počet úrovní, ktoré boli v hierarchickej štruktúre tejto riadiacej pozícii nadriadené a podriadené); 3. hierarchické vzťahy v prípade jednotlivých zastávaných funkcií.

(6)  http://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=EN.

(7)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf. Európska komisia bude viesť výberové konanie v angličtine a/alebo vo francúzštine.

(9)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007) 1811] nedelegoval túto úlohu na iného člena Komisie.

(10)  Výberové komisie zaistia, aby neboli zvýhodnení uchádzači, pre ktorých je jeden z týchto jazykov rodným jazykom.

(11)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---